Ribe Stifts Adresseaviser, 1845-04-08
Da Amtsraadets næste Møde maatte udsættes i længere Tid end det er ønskeligt for det omhandlede Veiarbeides Fremme, anmodede Raadet Amtanden om ved sin Resolution at bestemme, hvilken af de foreslaaede Linier der bør vælges, og forsaavidt at Licitationsbudden gaae under de i Veiforordningen bestemte Procent af Overslagssummen, da at meddeele Approbation paa Licitationen. Med Hensyn til Veibetjent Troniers Betaling, vedtog man, at udsætte Bestemmelsen af denne indtil videre, hvorhos Raadet approberede den af Formanden anviste Befordringsgodtjørelse. 37. Paa et Andragende fra Gaardeier C. Vengeli Roved, om at tilstaaes Hjelp fra Amtsfattigkassen, til Udredelse af nogle ved Pigen Maren Andersdatters Sygdom foranledigede Omkostninger, til Beløb 36 Rbd., svarede Amtsraadet, at man efter de gjeldende Bestemmelser ikke saae sig istand til at bevilge ham noget Bidrag fra Amtsfattigkassen, men maatte forsaavidt den egentlige Kuur angaaer, henvise ham til Tyendet selv og til Fattigvæsenet, efter Plac. 14. Decbr. 1810. 38. Et Andragende fra Gaardmand Jens Knudsen Christensen i Orby og Understøttelse fra Amts fattigkassen til hans døvstumme Datters Oplærelse hos Døvstummlærer Gunde Thuesen i Kielst, maatte man efter de gjeldende Forskrivter afslaae. 39. J Anledning af et fra nogle Beboere i Heinsvig Sogn indgivet Andragende om, at et Kreatur marked maatte afholdes i Heinsvig By, yttrede Raadet, at det ikke fandt at kunne herom gjøre Forestilling, da man maatte befrygte, at Markedet, dersom det blev freqventeret, hvilket forresten ikke er antageligt, vilde indvirke forstyrrende paa det nylig bevilgede Efteraarsmarked i Foldingbro. 40. Paa et Andragende fra Møller M. Thøstesen i Eeg Mølle og Nedsættelse i det Fattigbidrag, der er paalignet ham og hans hos ham værende gamle Svigermoder, vedtog man, eftersom den af Sogneforstanderskabet i Grindsted herom afgivne Erklæring, indeholder en Erkjendelse af, at Svigermoderens Bidrag er ansat for høit med 1 Rdlr. Courant, at nedsætte Bidraget for hendes Vedkommende 1/2 Deel, hvorimod Møllerens Ansættelse maatte forblive uforandret. 41. Nogle Taxationsforretninger over den Skade som er tilføiet ved Arbeide paa de ikke grundforbedrede mindre Landeveie mellem Endrupmølle og Andstbro, og mellem Foldingbro og Bekke, respective til Beløb 23 Rbd. 6 s. og 32 Rbd. 3 Mk. 13 s., bleve approberede af Atsraadet, da man frafalder Forretningernes edelige Afhjemling. 3de Regninger fra Taxationsmændene Bolding, N. Jbsen, N. Veestedsen, og H. Jensen tillod man at maatte anvises, dog med Fradrag af det Beløb, som paa 2de af disse Regninger er anført for Forretningernes endnu ikke stedfundne Beedigelse. Amtsraadet samtykkede endvidere at 2de Regninger af 2. dennes for en øieblikkelig Jstandsættelse af nogle beskadigede Steenkister paa Veiene mellem FoldingbroAndstbro og Bekke maatte anvises Sognefogden i Malt. 42. Amtmanden anmeldte, at det har været overdraget Veibetjent Jacobsen at besigtige den grundforbedrede mindre Landevei mellem Foldingbro og Trudsbro, og at forfatte Forslag over det paa denne Vei nødvendige Reparationsarbeide i indeværende Aar, men at denne Forretning endnu ikke er indkommen. For at imidlertid ingen Standsning skal indtræde formedelst den næste Samling, vedtog man at Licitation reqvireres ved Formanden over Udførelse af dette Arbeide, men Approbation paa Buddene forbeholder man sig til det næste Møde. 43. Amtsraadet besluttede ikke iaar at lade trykke nogen Extrakt af Beretningen om Legater, men vel af Skolelærerhjelpekassernes, Amtsfattigkassens og Amtsrepartitionsfondens Regnskaber. 44. Et af Sogneforstanderskabet for Hodde og Tistrup Sogne anbefalet Andragende fra 3 Beboere i Hessel om nogen Hjelp fra Repartitionsfonden til Reparation af Hessel Bro, maatte Amtsraadet afslaae, da denne Bro væsentlig kun benyttes af Andragerne til deres syd for Aaen liggende Jorder og disse desuden have erhvervet Bevilling paa Bropenge. 45. Amtmanden fremlagde til Bilag ved Repartitionsfondens Regnskab, den sædvanlige Beretning om det totale Beløb af de til Veiopsynet i det forløbne Regnskabsaar anviste Diætpenge. Da intet videre var at forhandle, blev Mødet hævet, efterat den næste Sammenkomst var berammet til Tirsdagen den 1. Juli d. A. Sponneck. kræftes. Jens Nielsen. Fabricius. Mussmann. Tranberg. 5. Roch.